৪ অক্টোবর ২০১৮ তারিখে প্রকাশিত হয়েছে ওয়াইল্ডের আর-একটি নতুন জীবনী, ম্যাথিউ স্টারজিস-এর লেখা Oscar: A life, প্রকাশক হেড অফ জ়িউস, লন্ডন। উনিশ শতকীয় ব্রিটিশ জীবন ও সংস্কৃতি বিশেষজ্ঞ স্টারজিস তাঁর নতুন ওয়াইল্ড-জীবনীতে পাঠকের সামনে এনেছেন সাম্প্রতিককালে উদ্‌ঘাটিত হওয়া তথ্য ও নথি, যেসব আগে পাওয়া সম্ভব ছিল না। ওয়াইল্ডের আগের ও এলম্যানের জীবনীতে বেশ কিছু ভ্রান্তি ছিল, যার সঠিকটিও দেখিয়ে দিয়েছেন স্টারজিস, পৌঁছতে চেষ্টা করেছেন উনবিংশ ও বিংশ শতকের সন্ধিক্ষণের এই আশ্চর্য ব্যক্তিত্বের আরও কাছাকাছি। ১০ অক্টোবর ২০১৮ তারিখে মুক্তি পেয়েছে ওয়াইল্ডের জীবন নিয়ে বিশেষ করে জীবনের শেষদিনগুলো নিয়ে নির্মিত একটি চলচ্চিত্র, নাম ‘দ্য হ্যাপি প্রিন্স’।